送曾子固蘇軾
作者：梅堯臣
朝代：宋

paragraphs: 屈宋出於楚，王馬出於蜀。
荀楊亦二國，自接大儒躅。
各去百數年，高下非近局。
鉤陳豹尾科，登俊何炳縟。
楚蜀得曾蘇，超然皆絕足。
父子兄弟間，光輝自聯屬。
古何相遼闊，今何相邇續。
朝廷有巨公，講索無遺錄。
正如唐虞時，元凱同啟沃。
何言五百載，此論不可告。
二君從茲歸，名價同驚俗。